kardosdrur/scandi-wiki huggingface dataset:
Huset Alpin

Huset Alpin var et skotsk kongedynasti, som havde magten fra 843 til 1058. Det havde navn efter Alpin 2. af Dalriada, som var den første konge, som forenede Skotland. Den første konge af huset Alpin var Alpin IIs søn Kenneth 1. af Skotland.

Dynastiets historie er præget af borgerkrig og uro, samt konflikter med pikterne og England. Af de 19 konger, som tilhører dynastiet, døde kun to af naturlige årsager, mens de stadig sad ved magten. Resten blev enten afsat, myrdet eller dræbt i slag. En mulig forklaring på disse forhold er den skotske tronfølgeordning, tanisteri, hvor det ikke er slægtskab, som afgør, men duelighed. Under et sådant system er det lettere at myrde sig frem til tronen end i et system, hvor man skal være af kongelig byrd. 

William Shakespeares stykke Macbeth var inspireret af denne periode og har sit navn fra Macbeth af Skotland. 

Huset Alpin blev fulgt af Huset Dunkeld, som startede med Malcolm III.

Se også
Skotske regenter (med liste over kongerne fra huset Alpin)

 
Skotlands kongehuse
Accademia Nazionale di Santa Cecilia

Det italienske Accademia Nazionale di Santa Cecilia () er en af de ældste musikinstitutioner i verden.

Det har sin base i Parco della Musica i Rom og blev grundlagt af bullen Ratione congruit udstedt af Sixtus V i 1585, som påberåbte sig to helgener, der var fremstående i vestlig musikhistorie: Gregor den Store, efter hvem gregoriansk sang er opkaldt, og Sankt Cæcilia, skytshelgenen for musik. Det blev grundlagt som en "menighed" eller et "broderskab" – en religiøs loge, så at sige – og gennem århundrederne er det vokset fra et forum for lokale musikere og komponister til et internationalt anerkendt akademi.

Eksterne henvisninger 
 Officiel hjemmeside
 Instrumentmuseum (MUSA) hjemmeside
 Accademia Nazionale di Santa Cecilia Multimedie Bibliotek og Arkiv

Musik fra Italien
Musikkonservatorier
Etableret i 1585
Koji Suzuki

Koji Suzuki (鈴木光司 Suzuki Kōji, født 13. maj 1957 i Hamamatsu) er en japansk forfatter, som bor i Tokyo. Suzuki har skrevet romanen Ring, som er blevet omsat til en mangaserie. Han har skrevet flere bøger om emnet faderskab. Hans hobbier inkluderer at rejse og køre motorcykel. Han er for nuværende i udvælgelseskommiteen til Japans Fantasyromanpris.

Hans nylige bog Edge har Feynman-punktet som hovedtema.

Referencer

Noter 

Skønlitterære forfattere fra Japan
Faglitterære forfattere fra Japan
Odes Bajsultanov

Odes Khasajevitj Bajsultanov (:Одес Хасаевич Байсултанов, født 17. januar 1965 i Belerotsje i Tjetjenien) er en tjetjensk politiker. Han har siden 2007 været den tjetjenske delrepubliks statsminister.

Basjultanov har en eksamen fra Grosnyj statsuniversitet fra 1994. 

Basjultanov er fætter til præsident Ramsan Kadyrov og job, og stillinger i den russiske stat siden 2003.

Kilder 
 Chechen Republic Head names cousin as Prime Minister

Politikere fra Rusland
Personer fra Tjetjenien
Multivers

Multiverset (eller meta-universet, metavers) er det hypotetiske sæt af adskillige, mulige universer (omfattende det historiske Univers, vi konstant erfarer), som tilsammen rummer alting, der eksisterer: helheden af rum, tid, betydning, og energi såvel som de fysiske love og konstanter, der beskriver dem. Begrebet blev skabt i 1895 af den amerikanske filosof og psykolog William James. Sættet af forskellige universer inde i multiverset er nogle gange blevet kaldt parallelle universer.

De enkelte universer og disse ens eller forskellige natur, samt deres sammenhæng med hinanden, danner tilsammen Multiversets struktur. Denne struktur afhænger igen af hvilke hypoteser der lægges til grund. Der har være opstillet hypoteser indenfor både fysik, astronomi, religion, filosofi, transpersonal psykologi og fiktion.

Kosmologi
Montagu Toller

Montagu Henry Toller (1. januar 1871 i Barnstaple i Devon – 5. august 1948 i Titchfield i Hampshire) var en britisk cricketspiller som deltog i de olympiske lege 1900 i Paris.

Symes blev olympisk mester i cricket under OL 1900 i Paris.
Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Eksterne henvisninger 
 Scorekort til finalen 
 Profil på cricketarchive.co.uk 

Cricketspillere fra England
Graham Wagg

Graham Grant Wagg (født 28. april 1983 i Rugby) er en engelsk cricketspiller, som i øjeblikket spiller for Derbyshire, efter en overgang hvor ha spillede for Warwickshire.

Wagg har spillet tre testkampe for holdet (U-19) mod Indien.

I 2005 blev Wagg udelukket for brug kokain. Kontrakten med Warwickshire blev afbrudt, og han underskrev en et årig aftale med Derbyshire for sæsonen 2006.

Eksterne henvisninger

Kilder 

Cricketspillere fra England
Dopingsager i cricket
Arthur McEvoy

Arthur McEvoy (8. november 1868 – 21. juli 1904) var en fransk cricketspiller som deltog i de olympiske lege 1900 i Paris.

McEvoy var med på det franske crickethold Union des Sociétés Françaises de Sports Athlétiques som tabte i finalen til det britiske hold Devon & Somerset County Wanderers med 104-262, en finale som varede over to dage. Cricket var med som en del af verdensudstillingen i Paris og det var først tolv år senere, i 1912 at International Olympic Committee besluttede at cricketkampen, der kun varede en kamp, indgik som en del af det olympiske program. Det er den eneste gang cricket har været med som olympisk sport.

Eksterne henvisninger 
 

Cricketspillere fra Frankrig
Henry Terry

Henry John Terry, Jr (27. maj 1868 – 24. december 1952) var en fransk cricketspiller som deltog i de olympiske lege 1900 i Paris.

Terry var med på det franske crickethold Union des Sociétés Françaises de Sports Athlétiques som tabte i finalen til det britiske hold Devon & Somerset County Wanderers med 104-262, en finale som varede over to dage.

Eksterne henvisninger 

Cricketspillere fra Frankrig
Philip Tomalin

Philip Humphreys Tomalin (født 10. april 1858, død 12. februar 1940) var en fransk cricketspiller som deltog i de olympiske lege 1900 i Paris.

Tomalin var holdkaptajn på det franske hold Union des Sociétés Françaises de Sports Athlétiquess som tabte i finalen til det britiske crickethold Devon & Somerset County Wanderers med 104-262 i finalen, en finale som foregik over to dage. Cricket var med som en del af verdensudstillingen i Paris og det var først tolv år senere, i 1912 at International Olympic Committee besluttede at cricketkampen indgik som en del af det olympiske program. Det er den eneste gang at cricket har været med som olympisk sport.

Eksterne henvisninger 

Cricketspillere fra Frankrig
Scania OmniLink

Scania OmniLink er en bybusmodel fra Scania, som afløste Scania CN113 i 1998.

Modellen har hækmotor og baghjulstræk, og findes som solobus på 12, 13,7 og 14,6 meters længde og som ledbus på 18,75 meters længde.

Motoren er en dieselmotor på 9 liter med fem cylindre. Effekten går fra  til .

Modellen fik et facelift i 2006, hvor motorerne samtidig kom til at opfylde EEV-euronormen.

OmniLinks konkurrenter er hovedsageligt Jonckheere Transit, Renault Agora og Volvo B10BLE/B12BLE.

Eksterne henvisninger 

 Officielt websted 

OmniLink
Baghjulstrukne biler
Biler med hækmotor
Biler introduceret i 1998
Biler fra 1990'erne
Biler fra 2000'erne
Biler fra 2010'erne
OneTwo

OneTwo var en dansk popgruppe der eksisterede fra 1985 til 1994. Den bestod af sangerinderne Cæcilie Norby og Nina Forsberg, og musikeren Søren Bentzen og de nåede at udgive tre studiealbums. Efter opløsningen er der blevet udgivet to opsamlingsalbums.

Historie 
OneTwo blev dannet i 1985 Cæcilie Norby, Nina Forsberg og Søren Bentzen.
Gruppens selvbetitlede debutalbum udkom i maj 1986, og indeholdt bl.a. hits som "Billy Boy" og "Midt i en drøm". Albummet solgte 130.000 eksemplarer, hvilket gjorde det til det bedst sælgende debutalbum i 1980'erne.

I 1989 udkom gruppens andet album, Hvide Løgne, der solgte 140.000 eksemplarer og indeholdt hittet "Den bedste tid".

OneTwo's tredje og sidste album Getting Better, denne gang med engelsksprogede tekster, udkom i 1993 og solgte 40.000 eksemplarer. Året efter blev gruppen opløst. I 1997 udkom opsamlingsalbummet 12 Hits Fra Den Bedste Tid, der indeholdt de bedst sange fra gruppens tre studiealbums. I 2005 udkom yderligere et opsamlingsalbum kaldet Greatest, der udover gruppens største sange også indeholdt en DVD med musikvideoer og optagelser fra liveoptrædener.

Diskografi

Studiealbum 
 1986 OneTwo	
 1989 Hvide Løgne
 1993 Getting Better

Opsamlingsalbum 
 1997 12 Hits Fra Den Bedste Tid
 2005 Greatest

Kilder

Eksterne henvisninger 
 

 
Musikgrupper fra 1985
Ophørt i 1993
Hans Lippershey

Hans Lipperhey (eller Jan Lipperhey, Hans Lippershey, Johannes Lipperhey, Hans Lippersheim, Hans Laprey; født ca. 1570 i Wesel i  Tyskland; død i september 1619 i Middelburg) var en tysk-nederlandsk brillemager, der tilskrives opfindelsen af teleskopet.

Lipperhey flyttede i 1594 til Middelburg i Zeeland, hvor han slog sig ned som brillemager. I oktober 1608 fremlagde han som patentansøgning for Zeelands råd et instrument til at se ting i det fjerne og blev bedt om at sætte det i produktion. Instrumentet kom på markedet samme år, og allerede i 1609 var Lipperheys kikkert kaldet teleskop til salg i Paris. Det kunne forstørre tre gange (3x). 

Lippersheys patentansøgning nævnes i slutningen af en diplomatisk rapport sendt af den siamesiske kong Ekathotsarot: Ambassades du Roy de Siam envoyé à l'Excellence du Prince Maurice, arrivé a La Haye, le 10. septembr. 1608). Denne diplomatiske rapport blev hurtig kendt i store dele af Europa og førte til eksperimenter blandt andre forskere. Italieneren Paolo Sarpi, som modtog rapporten i november 1608, gik i gang, og det samme gjorde englænderen Thomas Harriot i 1609 og Galileo Galilei. Det var med en egen forbedret udgave af Lipperhey-teleskopet at Galileo Galilei kom til et gennembrud inden for astronomien.

Lipperheys patentansøgnign førte ikke til patent, da han i oktober 1608 ikke (længere) var den eneste som forstod sig på kunsten at bygge kikkerter. Men Lipperhey modtog god betaling for tegningerne til sin opfindelse af den nederlandske regering. Ved siden af Hans Lipperhey gjorde også Jacob Adriaanszon kaldet Metius af Alkmaar og Zacharias Janssen krav på at have opfundet instrumentet.

Striden blev første gang skildret i 1655 i bogen De vero telescopii inventore  og var skrevet af Pierre Borel. I den er en afbildning af Lipperhey.

Navngivning 
Hans Lippersheys betydning for udviklingen af astronomien har bevirket, at han har fået et månekrater opkaldt efter sig: det har en diameter på ca. 6 kilometer og findes i den sydøstlige del af Mare Nubium i positionen 25.9S 10.3W. 

Asteroiden 1998 HX 147, der blev opdaget i 1998, er senere blevet navngivet 31338 Lippershey.

Litteratur 
 Rolf Riekher: Fernrohre und ihre Meister. 2. Auflage, Berlin 1990, S. 19–21.
 Biografi i Gallio Project (engelsk)
 Albert Van Helden: Measuring the Universe: Cosmic Dimensions from Aristarchus to Halley

Noter

Eksterne henvisninger 

Opfindere fra Nederlandene
Aalborg Energie Technik

Aalborg Energie Technik A/S er en dansk ingeniørvirksomhed med hovedsæde i Aalborg. Virksomheden blev stiftet i 1995 og leverer og servicerer biomassefyrede kedler, kraftværker og kraftvarmeværker i størrelsen 25-170 MW.

Aalborg Energie Technik havde i regnskabsåret 2009 en omsætning på knap 100 mio. kr. Det gennemsnitlige antal medarbejdere var ca. 50 (2009).

Aalborg Energie Technik A/S har leveret til markeder i bl.a. Storbritannien, Italien, Tyskland, Østrig, Frankrig og Danmark.

Referencer 

Energie Technik
Etableret i 1995
Ingeniørvirksomheder i Danmark
Jonckheere Transit

Jonckheere Transit er et karrosseri til bybusser fremstillet af VDL Jonckheere siden 1993. 

 Modellen findes som solobus på 12 eller 13,7 meter og som ledbus på 18 meter. 

Karrosseriet monteres på chassiser fra både DAF, Volvo og Scania.

Eksterne henvisninger 

VDL
Busmodeller
Baghjulstrukne biler
Biler med hækmotor
Biler introduceret i 1993
Biler fra 1990'erne
Biler fra 2000'erne
Biler fra 2010'erne
Rytterstatuen af Absalon

Rytterstatuen af Absalon på Højbro Plads i København er rejst af Københavns Kommune i 1902 til minde om biskop Absalon, Københavns grundlægger. Initiativtageren var bankdirektør Axel Heide fra Privatbanken. Det var i forbindelse som med 700-året for Absalons død (1901), at man besluttede sig for at opføre statuen. Kunstneren Vilhelm Bissen blev valgt til selve statuens udførelse, mens Martin Nyrop stod for soklen og statuens fundament, der er udført af granit (söndrumsgnejs) og tegl med en frise af en stime sild og et våbenskjold i terracotta.

På soklens forside står: "1128 ABSALON 1201"; omløbende skriftbånd øverst på soklen med indhugget reliefskrift på tre sider, begyndende på højre side: "HAN VAR MODIG SNILD, OG FREMSYNET/EN YNDER AF LÆRDOM/MED REN VILJE DANMARKS TROFASTE SØN".

Rytterstatuen af Absalon som erindringssted 
Den røde teglstenssokkel er dekoreret med vikingeslyng og svømmende sild som en hentydning til Øresunds skjulte rigdom og indtægtskilde, der spillede så stor en rolle for byen Havn (København). Desuden ses et våbenskjold med rosenkors og to himmelnøgler overkors, der er en henvisning til Absalons mere fredelige virke som Roskildebisp.

Rytterstatuen af Absalon er et såkaldt "villet erindringssted". Statuen blev opført til minde for biskop Absalon, der tillægges æren for Københavns grundlæggelse. Det er et centralt aspekt ved monumentet, at Absalon promoveres som byens grundlægger. Det erindringspolitiske sigte er med andre ord, at personificere Københavns grundlæggelse i biskop Absalon. Han får altså æren af at have grundlagt landets senere hovedstad og største by.

Rytterstatuens placering er også vigtig, når den analyseres som et villet erindringssted. Absalon skuer fra sin stejlende hest ud over Slotsholmen, og dermed magtens centrum i Danmark. Han sidder rank på sin stejlende hest og fremstår stærk og modig, skuende ud over den by, han grundlagde. Denne portrættering er heller ikke tilfældig: Han fremstår som en ægte leder, måske stejlende i trods eller foragt for dem, der nu regerer fra Christiansborg, og skal forsvare det land, han selv engang kæmpede for. Hans hoved og torso er dog drejet næsten halvfems grader mod højre, og hans blik er vendt mod Københavns Rådhus i det fjerne.

Anvendelse 
Monumentet bruges i dag primært som siddepladser for folk, der nyder solen og udsigten fra statuens sokkel. Men samtidig stemmer brugen af monumentet overens med den oprindelige intention, da forskellige historiske vandringer og guide-ture starter ved statuen. De bruger den som udgangspunkt for information om København, hvilket stemmer fint overens med det erindringspoltiske sigte; at promovere Absalon som byens grundlægger.

Forarbejder 
 Brændtlersstatuette. 1899. 31,5 x 25 x 11 cm. ARoS Aarhus Kunstmuseum, Inv.nr. S 15
 Gipsstatuette. Originalmodel? Storstrøms Kunstmuseum, Maribo
 Martin Nyrop: Fire tegninger af sokkel og placering. Københavns Museum
 Tegning af monumentets placering. Københavns Stadsarkiv

Referencer

Eksterne henvisninger 
 Opslag hos Monumenter i København
 Biskop Absalon på natmus.dk

Statuer
Monumenter i København
Indre By (København)
Etableret i 1902
Noel Cantwell

Noel Euchuria Cornelius Cantwell (28. februar 1932 – 8. september 2005 i Cork i Irland) var en irsk fodbold- og cricketspiller. Han er mest kendt for sin tid som fodboldspiller og træner for West Ham og Manchester United.  

Som spiller og kaptajn for West Ham, gjorde han at klubben blev rykket op til 1. division i 1958, hvor de sidst havde spillet i sæsonen 1931-32. Han blev købt af Manchester United i november 1960, og hvor vandt han FA-cupen i 1963 som kaptajn, samt to ligamesterskaber i 1965 og i 1967. Han var også formand i den engelske spillerforening i en periode.

Som cricketspiller spillede han på et internationalt niveau, og han spillede fem gange på det irske cricketlandshold. 

Noel Cantwell døde 72 år gammel den 8. september 2005, efter at have tabt kampen mod kræft.

Eksterne henvisninger 

Fodboldspillere fra Irland
Cricketspillere
Fodboldspillere fra Manchester United F.C.
Fodboldspillere fra West Ham United F.C.
Fodboldspillere fra Peterborough United F.C.
Fodboldtrænere fra Irland
Personer fra Cork
Personer døde af kræft
Shahid Afridi

Sahibzada Mohammad Shahid Khan Afridi (Urdu: صاحبزادہ محمد شاہد خان آفریدی) (født 1. marts 1980) er en pakistansk cricketspiller. Han er anfører for Pakistans cricketlandshold i Twenty20 International cricket.

Kilder

Eksterne henvisninger 

Cricketspillere fra Pakistan
Mohammad Asif

Mohammad Asif (Urdu: محمد آصف født 20. december 1982 i Sheikhupura, Pakistan) er en pakistansk cricketspiller. I 2006 blev han testet positiv for nandrolon, men blev senere frikendt.

Eksterne henvisninger 

Cricketspillere fra Pakistan
Konglomerat (virksomhed)

Et konglomerat er en virksomhedsform bestående af en moderkoncern, der driver minimum to eller flere (ofte mange flere), meget forskelligartede virksomheder. Konglomerater er ofte store og multinationale.

Historie 
Dette forretningskoncept kom til Europa fra USA efter 2. verdenskrig.

Konglomeratvirksomheder 
Følgende virksomheder er eksempler på konglomerater:

Udenlandske konglomerater
 Alphabet Inc.
 Siemens AG
 LG Group
 Mitsubishi
 Hyundai Kia Automotive Group
 Samsung
 General Electric 
 General Motors

Danske konglomerater

 DLG
 Schouw & Co
 A.P. Møller-Mærsk
 ØK
 Thornico
 C.W. Obel.

Se også 
 Chaebol

Referencer 

 Conglomerate Monkeyshines, An example of how conglomerates were used in the 1960s to manufacture earnings growth

 
Erhvervsliv
Muttiah Muralitharan

Muttiah Muralitharan (født 17. april 1972 i Kandy) er en srilankisk cricketspiller som spiller for Sri Lankas landshold, Tamil Union, og Chennai Super Kings. Han har spilet 133 Testkampe for Sri Lanka, hvilket er en landsrekord. Han anses for at være en af crickethistoriens bedste bowlere, efter australieren Shane Warne, og blev kåret til verdens beste cricketspiller af bladet Wisden i 2006.

Muralitharan er den første cricket-spiller som har taget 800 wickets i test-kampe (femdagerskamp). Han tog den sidste mod Indien 22. juli 2010 da var han 38 år gammel, og havde spillet 133 test-kampe.

Kilder

Eksterne henvisninger 

Cricketspillere fra Sri Lanka
Graeme Pollock

Robert Graeme Pollock (født 27. februar 1944 i Durban, Natal, Sydfrika) er en sydafrikansk cricketspiller som har spillet 23 landskampe for Sydafrika mellem 1963 og 1970. Pollock spillede som slagmand i den 4. eller 5. position og scorede 2256 point i landskampene, med et gennemsnit på 60.97 point per kamp. Dette er det tredje højeste gennemsnit nogensinde. Pollock blev i 2000 udråbt til Sydafrikas bedste spiller i det 20. århundrede. 

Hans officielle landskampskarriere sluttede i marts 1970, efter at Sydafrika netop havde slået Australien 4–0 på hjemmebanen. Grundet apartheidregimet blev verdens øvrige cricketforbund enige om at bryde kontakten med Sydafrika, men landet inviterede fortsat udenlandske hold til kamp, uden sanktioner fra de respektive landes nationale cricketforbund, og Pollock spillede for det Sydafrikanske landshold frem til februar 1987. I sin sidste kamp for Sydafrika, i en alder af næsten 43 år, scorede han 144 point.

Kilder

Eksterne henvisninger 

Cricketspillere
Sportsfolk fra Sydafrika
Personer fra Durban
Digterparken (Viborg)

Digterparken er det største parkanlæg i Viborg samt en boligområde med et samlet areal på cirka 9 hektar. Anlægget er omkranset af boligblokke ved B.S. Ingemanns Vej i vest, H.C. Andersens Vej i nord og Gl. Aalborgvej i øst. N.F.S. Grundtvigs Vej i syd går i det sydøstlige hjørne rundt i en ring omkring Ældrecentret Blichergården.

Historie 
Viborg Kommune købte i 1941 jorden hvor Carl Jacobson Brostrøms Planteskole (Brostrøms Toft) var beliggende. Prisen var omkring 1 krone pr. m2 I 1944 overdrog man området til Boligselskabet Viborg, samtidig med at kommunen udskrev en landsdækkende arkitektkonkurrence om hvordan det store areal skulle udnyttes. 3 arkitekter fra København vandt konkurrencen, med forslaget om de forskudte boligblokke langs grænserne af arealet, samt skabelse af en kuperet park i midten og bevarelse af søen "Møllers Dam".

På grund af 2. verdenskrig opstod der mangel på byggematerialer, så byggeriet kom senere i gang end planlagt. I 1949 var de første røde blokke på B.S. Ingemanns Vej klar til indflytning. I løbet at 1950'erne blev en butik og boligblokke opført på H.C. Andersens Vej, og hele byggeprojektet stod færdigt i 1962 med de gule blokke på Gl. Aalborgvej. I alt blev der opført 383 lejligheder, et butikscenter og et garageanlæg. Ved indvielsen af det første byggeri i 1949 blev Digterparken betragtet som et dyrt byggeri, da huslejen var 1500 kroner om året for en 2 værelsers lejlighed. Senere blev lejemålene nogle af de billigste i byen. I 1959 blev Nordre Skole indviet på den modsatte side af H.C. Andersens Vej.

Parkanlægget 
Ved udgravningerne til byggerierne på B.S. Ingemanns Vej og H. C. Andersens Vej i årene 1953-1955 flyttede man, efter planer af havearkitekt C.Th. Sørensen, store mængder jord ud i parken og skabte det meget kuperede terræn i Digterparken. 

C.Th. Sørensen arbejdede sammen med stadsgartner Christian Thomsen omkring beplantningen i parken. Blandt andet blevet ikke hjemmehørende arter som Trompetkrone, Tulipantræ, Rabarberpoppel og Ægte Kastanje plantet. Bøge- og lindetræerne placeret på Kragehøjen stammer fra Carl Jacobson Brostrøms tid. Ved N.F.S. Grundtvigs Vej findes en frugtlund med omkring 80 forskellige sorter af pære- og æbletræer.

Der blev fra starten etableret asfalterede gang- og cykelstier der går tværs igennem hele området.

I 1996 blev der opført en skulptur bestående af 5 søjler lavet i ler. Over 1000 børn fra forskellige institutioner i Viborg har lavet reliefferne i søjlerne. Skulpturen er lavet i samarbejde med Herning, Holstebro, Silkeborg, Skive og Viborg, der alle har opført en 5 søjlet skulptur i byen.

Eksterne henvisninger 

 Historien om Digterparken på Viborg Kommune's hjemmeside
 Digterparken på viborghistorie.dk
 Boligbyggeri – Digterparken  på viborghistorie.dk

Parker i Danmark
Beboelsesbygninger i Danmark
Bygninger, konstruktioner og anlæg i Viborg
Digterparken

Digterparken kan have flere betydninger:
 Digterparken (Viborg) – bebyggelse og parkområde i Viborg
 Digterparken (Aarhus) – bebyggelse og parkområde i Aarhus bydelen Aabyhøj

 Gader og veje
 Digterparken (Ballerup) – gade i Ballerup
 Digterparken (Brande) – lille gade i Ballerup
 Digterparken (Kolding) – lille gade i Kolding
 Digterparken (Hobro) – vej i Hobro
 Digterparken (Nykøbing Sjælland) – vej i Nykøbing Sjælland
Selvforsørgende

Selvforsørgende er bl.a. et begreb, der anvendes i EU's opholdsdirektiv for at beskrive en EU-borger, der hverken er arbejdstager, selvstændig erhvervsdrivende, tjenesteyder, udstationeret eller studerende. Men som på anden vis råder over tilstrækkelige økonomiske midler til at kunne klare sig selv uden at blive en belastning for det sociale system i det EU-land, som han eller hun har bosat sig i. Danske statsborgere, som ønsker at bo i andre EU-lande, kan f.eks. være selvforsørgende, hvis de lever af dagpenge fra en dansk A-kasse, af dansk SU, af en dansk pension eller førtidspension eller af indtægt fra et arbejde i Danmark. 

En EU-borger kan også betragtes som selvforsørgende, hvis en anden person påtager sig at forsørge ham eller hende under opholdet. Denne mulighed kan bl.a. udnyttes af personer, som bor i Danmark, og som ønsker at få deres ægtefælle eller kæreste, der er EU-borger, hertil. I disse tilfælde kan EU-borgeren få udstedt registreringsbevis på Statsforvaltningen, hvis den herboende kæreste eller ægtefælle påtager sig og er i stand til at forsørge ham eller hende. Og parret behøver således ikke at søge om familiesammenføring og leve op til de mange krav, som der er for det.

EU´s medlemslande må ikke opstille større krav til indtægt, end hvad der svarer til den laveste sociale ydelse i det pågældende land. I Danmark betyder det, at en EU-borger råder over tilstrækkelige midler og dermed har ret til at bo i Danmark, hvis hans eller hendes indtægt svarer til starthjælpen, som er på cirka 5.000 kroner om måneden før skat.

Referencer 

Samfundsvidenskab